**Waldschlösschen koʻprigi** (nemischa:) Drezdendagi Elba daryosi orqali oʻtadigan avtomobil koʻprigi. Koʻprik shahar ichidagi tirbandlikni bartaraf etish uchun moʻljallangan edi. Uning qurilishi juda koʻp munozaralarga sabab boʻldi, chunki Drezden Elba vodiysi UNESKOning Butunjahon merosi ob’ekti deb eʼlon qilingan. UNESKO koʻprik qurilishiga qarshi boʻlgan, agar koʻprik quriladigan boʻlsa, vodiyning Jahon merosi unvonini olib tashlanishi mumkinligini aytib oʻtgan. Ushbu loyiha natijasida Drezden Elba vodiysi 2006-yilda „Yoʻqolib ketish xavfi ostidagi Jahon merosi obyekti" roʻyxatiga kiritilgan (Yevropadagi ikkita shunday obyektdan biri, ularning ikkinchisi: Kosovodagi O'rta asr yodgorliklari) va 2009 yilda Butunjahon merosi roʻyxatidan chiqarilgan ikkinchi obyekt boʻldi.

Tarix
-----

 Koʻprikning tungi koʻrinishi
 Koʻprik loyihasi boshqa Drezden koʻpriklariga nisbatan solishtirilganda
Ushbu joyda koʻprik qurish rejalari bir asrdan beri mavjud boʻlganligi sababli, 1996-yilda qayta koʻrib chiqilgan yoʻl harakati modeliga muvofiq, Drezden shahar kengashi loyihaga rozi boʻldi. Rejalashtirish uchun ruxsat olish jarayoniga deyarli sakkiz yillik tayyorgarlikdan soʻng, 2005-yilda koʻprikni qurish boʻyicha umumxalq referendumi oʻtkazildi. Ntijada koʻpchilik koʻprik qurilishiga ovoz berdi. 2006-yil aprel oyida shahar kengashi UNESCO shikoyatidan keyin qurilish rejalarini toʻxtatishga majbur boʻldi. Saksoniya Erkin Davlati bu xususda sudga shikoyat arizasini yoʻlladi va 2007-yil mart oyida sud majlisida *Sächsisches Oberverwaltungsgericht* (davlat maʼmuriy oliy sudi) rejalashtirilgan koʻprik qurish qarorini tasdiqladi. Bu qarorni Germaniya Bundestagining vitse-prezidenti Wolfgang Thierse „Germaniya uchun qayg‘uli qaror" deb taʼrifladi.

2007-yil avgust oyida maʼmuriy sud yoʻqolib ketish xavfi ostida turgan taqaburun koʻrshapalaklarini himoya qilish uchun choralar koʻrish zarurligi toʻgʻrisida qaror chiqargani sababli qurilish ishlari toʻxtab qoldi, chunki bu turning Germaniyada atigi 650 ga yaqin vakillari qolgan, baʼzilari esa koʻprik qurilishi kutilayotgan joy yaqinida yashar edi. Germaniya sudlari 2007-yilning noyabrida qurilishni qayta tiklanish mumkinligi haqida qaror qabul qilgan.

2009-yil 25-iyunda UNESCOning Butunjahon merosi qoʻmitasi Waldschlösschenbryucke qurilishi tufayli Drezden Elba vodiysidan Butunjahon merosi obyekti maqomini olib tashlashga qaror qildi. Bu Yevropadagi Butunjahon merosi roʻyxatidan chiqarilgan obyektlarning birinchisi, dunyo miqyosida esa ikkinchisi edi.

Koʻprik ESKR tomonidan ishlab chiqilgan. 1997-yilda tanlovda gʻolib boʻlgan Eisenloffel va Sattler (muhandislar), Kolb va Ripke (arxitektorlar) aynan ESKR soʻzining kelib chiqishi sabachilaridiz. Obyekt PERI Gmbh tomonidan qurilgan.

Koʻprik 2013-yil 24-avgustda rasman ochilgan va 2013-yil 26-avgust kuni ertalabdan boshlab transport harakati uchun ochiq deb eʼlon qilingan.

 Qurilish joyi 2003-yil

Manbalar
--------

1. ↑  „World Heritage Committee threatens to remove Dresden Elbe Valley (Germany) from World Heritage List".  UNESCO (11-iyul 2006-yil).
2. 1 2  „Dresden is deleted from UNESCO’s World Heritage List".  UNESCO (25-iyun 2009-yil). Qaraldi: 28-yanvar 2010-yil.
3. ↑  *Beyer.* „A Bridge Too Far for UNESCO: World Heritage Dresden Gets Yellow Card". *Der Spiegel International* (7-fevral 2007-yil).
4. ↑  „Waldschlößchenbrücke muss gebaut werden" (de).  Mitteldeutscher Rundfunk (13-mart 2007-yil). 15-mart 2007-yilda asl nusxadan arxivlandi. Qaraldi: 13-mart 2007-yil.
5. ↑  „Schlimmer Tag für Deutschland" (de). *Der Spiegel* (13-mart 2007-yil).
6. ↑  „Proposed bridge in Dresden fuels protests over modernization". *International Herald Tribune* (4-yanvar 2008-yil).
7. ↑  „Unesco-Entscheidung: Dresdner Elbtal verliert Weltkulturerbe-Status" (de). *Der Spiegel* (25-iyun 2009-yil).
8. ↑  „design team ESKR" (de).  Henry Ripke Architekten (4-mart 2006-yil). 3-avgust 2009-yilda asl nusxadan arxivlandi.
9. ↑  peri.com projects, waldschloesschenbruecke Wayback Machine saytida arxivlandi (2016-03-04). accessed 29 October 2015

Havolalar
---------

* Webcam